**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**DĖL ŽEMĖS SKLYPO BANGŲ G. 7, GLUOSNIŲ G. 8 IR JUOS SUPANČIOS APLINKOS DETALIOJO PLANO, PATVIRTINTO KLAIPĖDOS MIESTO SAVIVALDYBĖS TARYBOS 2004 M. RUGSĖJO 30 D. SPRENDIMU NR. 1-355, SPRENDINIŲ KEITIMO TERITORIJOS DALIAI PRIE BANGŲ GATVĖS DETALIOJO PLANO KONCEPCIJOS PRITARIMO“**

1. **Sprendimo projekto esmė, tikslai ir uždaviniai.**

Sprendimas turi būti priimtas vadovaujantis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, kuri nurodo, kad iki šio įstatymo pradėti rengti teritorijų planavimo dokumentai, dėl kurių rengimo kreiptasi planavimo sąlygų, gali būti baigiami rengti, derinami, tikrinami ir tvirtinami pagal iki šio įstatymo įsigaliojimo galiojusį teritorijų planavimo teisinį reguliavimą. Pagal galiojusio Lietuvos Respublikos teritorijų planavimo įstatymo 26 straipsnio 4 dalį detaliojo plano koncepcija, jei ji rengiama, tvirtina savivaldybės taryba detaliojo plano rengimo etapu. Patvirtinus koncepciją bus vykdoma kita detaliojo plano rengimo etapo stadija - sprendinių konkretizavimas.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas detaliojo plano rengėjo UAB „SBTF“ 2013 m. sausio 15 d. prašymu (registracijos Nr. 01-15) ir 2013 m. sausio 24 d. prašymo patikslinimu (registracijos Nr. 01-21).

**Planavimo pagrindas:**

1. 2013-08-19 Klaipėdos miesto savivaldybės administracijos direktoriaus įsakymas Nr. AD1-2017 „Dėl detaliojo plano rengimo“;

2. 2013-09-13 Planavimo sąlygų sąvadas detaliojo planavimo dokumentui rengti Nr. AR10-38;

3. Planavimo darbų programa, patvirtinta Klaipėdos miesto savivaldybės administracijos direktoriaus 2014-07-18 įsakymu Nr. AD1-2173;

4. Detaliojo plano rengimo sutartis 2013 m. spalio 8 d. sutartis Nr. J9-1047.

**Planavimo tikslai:** detalizuojant Klaipėdos miesto bendrojo plano sprendinius, patvirtintus Klaipėdos miesto savivaldybės tarybos 2007 m. balandžio 5 d. sprendimu Nr. T2-110, pakeisti Klaipėdos miesto savivaldybės tarybos 2004 m. rugsėjo 30 d. sprendimu Nr. 1-355 patvirtintame žemės sklypų Bangų g. 7, Gluosnių g. 8 ir juos supančios aplinkos detaliajame plane nustatytų susisiekimo komunikacijų organizavimą, servitutų zonas, statinių statybos zonas bei žemės sklypų ribas, nekeičiant žemės sklypo Bangų g. 7 ploto, užstatymo tankumo, intensyvumo, pastatų aukščio; suformuoti žemės sklypų juostas komunikaciniams koridoriams ir susisiekimo komunikacijoms įrengti, inžinerinės ir miesto infrastruktūros plėtrai; nustatyti žemės sklypus (jų dalis), būtinus paimti visuomenės poreikiams; nagrinėti planuojamų žemės sklypų poreikiams automobilių stovėjimo vietų įrengimo galimybę planuojamoje teritorijos ribose.

Planavimo eigojebuvoatlikta esamos būklės analizė, planuojamų sprendinių atitikimas galiojantiems teritorijų planavimo dokumentams, SPAV atranka. Planavimo organizatorius 2014-04-29 raštu Nr. (4.36.)-R2-1454 priėmė sprendimą, kad detaliojo plano strateginio pasekmių aplinkai vertinimas nebus atliekamas. Nagrinėti 2 galimi transporto eismo organizavimo scenarijai (alternatyvos) Klaipėdos miesto centrinėje dalyje: su nauju Bastionų gatvės tiltu ir be jo (paliekant esamą būklę) tarp Taikos pr.-Sausio 15-os g. ir H. Manto-Liepų g. sankryžų. Planavimo organizatoriaus pasirinkta, 1 alternatyva su nauju Bastionų gatvės tiltu, įvertinus visus specialistų bei ekonominius argumentus (Klaipėdos m. savivaldybės administracijos darbo grupės protokolas 2014-03-03 Nr. ADM-125)-kaip labiausiai atitinkantis Klaipėdos miesto bendrojo plano sprendinius. Bastionų gatvė (arba Baltikalnio gatvės tęsinys iki Danės g.) su transporto tiltu per Danės upę yra vienas iš prioritetinių infrastruktūros objektų miesto susisiekimo sistemoje, kuris sprendžia miesto centrinės dalies bei senamiesčio susisiekimo poreikius, tiesiogiai sprendžia Klaipėdos senamiesčio apsaugą nuo neigiamo transporto poveikio, kuris įvardijamas kaip transporto eismas bei automobilių parkavimas.

**3. Kokių rezultatų laukiama.**

Patvirtinus detaliojo plano koncepciją galės būti atliekami kiti detaliojo plano rengimo etapo darbai – sprendinių konkretizavimas. Apie koncepcijos patvirtinimą bus informuota visuomenė.

**4. Sprendimo projekto rengimo metu gauti specialistų vertinimai.**

Koncepcija buvo svarstyta Kultūros paveldo departamento prie Kultūros ministerijos (toliau-KPD) komisijoje kultūros paveldo apsaugos klausimams nagrinėti (sudarytai, vadovaujantis KPD direktorės 2007-07-05 įsakymu Nr. Į-282). 2014 m. liepos 3d. protokolu Nr. 13P-9 komisija rekomenduoja KPD Klaipėdos teritoriniams padaliniui pritarti koncepcijai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Savivaldybės išlaidų projekto rengimui nebuvo

**6. Lėšų poreikis sprendimo įgyvendinimui.**

Papildomų lėšų priėmus šį sprendimą nereikės – toliau bus rengiamas detaliojo plano projektas pagal sutartį.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma, teigiamos – bus sukurta galimybė tęsti planavimo tikslų įgyvendinimą.

**PRIDEDAMA:**

1. Klaipėdos miesto savivaldybės administracijos 2014-04-29 rašto Nr. (4.36.)-R2-1454 „Dėl strateginio pasekmių aplinkai vertinimo atrankos išvados“ kopija, 4 lapai;
2. Klaipėdos miesto savivaldybės administracijos Darbo grupės posėdžio protokolo Nr. ADM-3125 kopija, 4 lapai;
3. KPD 2014 m. liepos 3 d. protokolo Nr. 13P-9 kopija, 3 lapai.

Karina Jakienė, tel. 396067

2014-07-21